**ELŐTERJESZTÉS**

**Szombathely Megyei Jogú Város Közgyűlésének 2025. február 27-i ülésére**

**Javaslat vagyonkezelési szerződésekkel kapcsolatos döntések meghozatalára**

Szombathely Megyei Jogú Város Önkormányzata (továbbiakban: Önkormányzat) és a Szombathelyi Műszaki Szakképzési Centrum (továbbiakban: Centrum) 2016. április 07. napján Vagyonkezelési szerződést kötött, melynek I. pontja szerint a Centrum a 6655 helyrajzi számú „kivett középiskola” megnevezésű, természetben a 9700 Szombathely, Nádasdy Ferenc utca 4. és a 9700 Szombathely, Szent Márton utca 77. szám alatt található, 6174 m2 nagyságú ingatlant vagyonkezelésébe vette, melyet a Vas Vármegyei Kormányhivatal Földhivatali Főosztály Földhivatali Osztálya 2016. április 20. napján 1/1 hányaddal bejegyzett.

A fent nevezett ingatlanból a Szombathelyi Egészségügyi és Kulturális Intézmények Gazdasági Ellátó Szervezete 412,45 m2 területet, a Szombathelyi Egészségügyi és Kulturális Intézmények Gazdasági Ellátó Szervezete 431,15 m2 területet, a Centrum fenntartásában működő Vas Vármegyei SZC Hefele Menyhért Szakképző Iskola 5330,4 m2 területet használ, azonban ezek a vagyonkezelési szerződésben nem kerültek feltüntetésre.

Előzőekre tekintettel a vagyonkezelési szerződések módosítása szükséges.

Szombathely Megyei Jogú Város Önkormányzata és a Savaria Múzeum 2015. december 21. napján az alábbi ingatlanokra vagyonkezelési szerződést kötött, amelyet 2018. január 31. napján módosított:

* szombathelyi 3736 hrsz-ú, kivett falumúzeum megnevezésű, 4 ha 9684 m2 területű (Falumúzeum) ingatlan
* szombathelyi 6004 hrsz-ú, kivett múzeum megnevezésű, 1062 m2 területű, természetben 9700 Szombathely, Hollán Ernő u. 2. szám alatt található (Smidt Múzeum) ingatlan
* a szombathelyi 6739 hrsz-ú, kivett múzeum megnevezésű, 1803 m2 területű, természetben 9700 Szombathely, Kisfaludy Sándor u. 9. szám alatt található (Savaria Múzeum) ingatlan
* 6349/13 hrsz-ú, kivett képtár megnevezésű, 5471 m2 területű, természetben 9700 Szombathely, Rákóczi Ferenc u. 12. szám alatt található (Szombathelyi Képtár) ingatlan
* a budapesti 6244/0/A/5 hrsz-ú, lakás megnevezésű, 174 m2 területű, természetben Budapest I. kerület, Várkert rakpart 17. I. emelet 5. szám alatt található (Szántó Piroska Emléklakás) ingatlan.

A vagyonkezelési szerződés módosítása szükséges arra tekintettel, hogy a szombathelyi 6349/12 hrsz-ú, „kivett Iseum” megnevezésű, 8261 m2 területű, természetben Szombathely, Rákóczi Ferenc utca 6-8. szám alatt található (ISEUM Savariense) műemlék ingatlan az intézmény telephelyeként, feladatellátási helyeként szerepel az alapító okiratban, azonban a vagyonkezelési szerződésben nem került feltüntetésre.

A Szombathely Városi Vásárcsarnok 1992. február 1-i alapításától fogva a szombathelyi 8262/2 hrsz.-ú, Hunyadi u. 5-7. szám alatti ingatlanban végzi tevékenységét. Az önkormányzat vagyonkataszterében az intézmény az ingatlan vagyonkezelője, azonban erre vonatkozóan szerződés megkötésére nem került még sor. Javaslom, hogy a Tisztelt Közgyűlés a szombathelyi 8262/2 hrsz.-ú ingatlan vagyonkezelőjének a Szombathely Városi Vásárcsarnokot jelölje ki, és hatalmazzon fel az intézménnyel kötendő vagyonkezelési szerződés aláírására.

Kérem a Tisztelt Közgyűlést, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2025. február „ ”**

**/: Dr. Nemény András :/**

**I.**

**HATÁROZATI JAVASLAT**

**…/2025. (II.27.) Kgy. számú határozat**

1. Szombathely Megyei Jogú Város Közgyűlése a Szombathely Megyei Jogú Város Önkormányzata által a Szombathelyi Egészségügyi és Kulturális Intézmények Gazdasági Ellátó Szervezetével (továbbiakban: GESZ), a Szombathelyi Egészségügyi és Kulturális Intézmények Gazdasági Ellátó Szervezetével (továbbiakban: GAMESZ), illetve a Vas Vármegyei Szakképzési Centrummal (továbbiakban: Centrum) kötött vagyonkezelési szerződések módosításait jóváhagyja akként, hogy a 6655 helyrajzi számú, „kivett középiskola” megnevezésű, természetben a 9700 Szombathely, Nádasdy Ferenc utca 4. és a 9700 Szombathely, Szent Márton utca 77. szám alatt található, 6174 m2 nagyságú ingatlanból

* a Centrum fenntartásában működő Vas Vármegyei SZC Hefele Menyhért Szakképző Iskola használatában lévő 5330,4 m2 terület vagyonkezelője a Centrum
* a GESZ által használt 412,45 m2 terület vagyonkezelője a GESZ,
* a GAMESZ által használt 431,15 m2 terület vagyonkezelője a GAMESZ

legyen.

1. Közgyűlés felhatalmazza a polgármestert a vagyonkezelési szerződések 1. pont szerinti módosításának aláírására.

|  |  |
| --- | --- |
| **Felelős:** | Dr. Nemény András polgármester  Dr. László Győző alpolgármester  Dr. Károlyi Ákos jegyző  (a végrehajtás előkészítéséért:  Vinczéné Dr. Menyhárt Mária, az Egészségügyi és Közszolgálati Osztály vezetője,  Stéger Gábor, a Közgazdasági és Adó Osztály vezetője,  Sebestyénné Pethő Andrea, a Szombathelyi Köznevelési GAMESZ igazgatója,  Vigné Horváth Ilona, a Szombathelyi Egészségügyi és Kulturális GESZ igazgatója,  Rettegi Attila, a Vas Vármegyei Szakképzési Centrum főigazgatója) |
| **Határidő:** | azonnal (1. pont vonatkozásában)  2025. március 28. (2. pont vonatkozásában) |

**II.**

**HATÁROZATI JAVASLAT**

**……/2025. (II.27.) Kgy. sz. határozat**

1. Szombathely Megyei Jogú Város Közgyűlése a szombathelyi 6349/12 hrsz-ú, „kivett Iseum” megnevezésű, 8261 m2 területű, természetben Szombathely, Rákóczi Ferenc utca 6-8. szám alatt található (ISEUM Savariense) műemlék ingatlan vagyonkezelőjének határozatlan időtartamra a Savaria Múzeumot jelöli ki.
2. A Közgyűlés felhatalmazza a polgármestert, hogy a vagyonkezelési szerződés 1. pont szerinti módosítását aláírja.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Csapláros Andrea, a Savaria Múzeum igazgatója)

**Határidő**: azonnal

**III.**

**HATÁROZATI JAVASLAT**

**……/2025. (II.27.) Kgy. sz. határozat**

1. Szombathely Megyei Jogú Város Közgyűlése a szombathelyi 8262/2 hrsz-ú, természetben a Hunyadi u. 5-7. szám alatti ingatlan (Városi Vásárcsarnok) vagyonkezelőjének határozatlan időtartamra a Szombathely Városi Vásárcsarnokot jelöli ki.
2. A Közgyűlés felhatalmazza a polgármestert a vagyonkezelési szerződés aláírására.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(a végrehajtás előkészítéséért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője,

Polákovics Marietta, a Szombathely Városi Vásárcsarnok igazgatója)

**Határidő**: azonnal